**Budapest Főváros Főpolgármesteri Hivatal**

**határozott időre**

***társadalmi együttműködési jogi referens***

**munkatársat keres**

Budapest Főváros Főpolgármesteri Hivatal „Nyitott Budapest” Társadalmi Együttműködési Osztálya heti 30 órás jogász munkatársat keres határozott időre. Az Osztály a Hivatal 2020-ban létrehozott, társadalmi együttműködést előmozdító szervezeti egysége. Célunk, hogy közelebb hozzuk az önkormányzatot Budapest lakosaihoz és a fővárosi civil szervezetekhez, részvételiségi projektjeinken keresztül aktív, cselekvő félként vonjuk be őket a várossal kapcsolatos döntések meghozatalába. Ennek a célnak a megvalósításához keressük új munkatársunkat, akinek feladata a részvételiségi projektekkel kapcsolatos jogi feladatok ellátása, valamint az Osztály munkájának jogászi szaktudásával való támogatása. Leendő munkatársunktól azt kérjük, hogy legyen nyitott a feladatok kreatív, projekt szemléletű megközelítéséhez, valamint a budapestiekkel és budapesti civil szervezetekkel való egyeztetésre, meglátásaik munkájába, projektjeibe való beépítésére.

### Feladatok:

* Segítséget nyújt a társadalmi részvétellel, társadalmi egyeztetésekkel, civil szervezetekkel kapcsolatos jogszabályok értelmezésében, alkalmazásában, a jogszabályoknak való megfelelésben,
* Felelős azért, hogy felhívja az osztályvezető figyelmét a jogi megfelelőségi feladatokra és lehetséges problémákra, közölje jogi véleményét, megoldási javaslatát,
* Felelős az osztályvezető feladatkörét érintő adatvédelmi szabályoknak való megfeleléséért, adatvédelmi tájékoztatókat és egyéb kapcsolódó dokumentumokat készít elő jóváhagyásra,
* Elkészíti a testületi (közgyűlési és bizottsági) és főpolgármesteri döntésre irányuló előterjesztéseket, felügyeli ezek koordinációját, felelős a határidők figyelemmel kíséréséért,
* Elkészíti az osztály feladatellátásához szükséges szerződések tervezetét, felügyeli azok Főpolgármesteri Hivatalon belüli koordinációját,
* Részt vesz az osztályt érintő jogszabályok és normatív utasítások kidolgozásában.

### Elvárások:

* magyar állampolgárság, büntetlen előélet, cselekvőképesség,
* jogi szakképzettség,
* legalább 1 év munkatapasztalat jogi végzettséghez kötött munkakörben (azaz, például köztisztviselőként, ügyvédjelöltként végzett munka),
* önkormányzatok működésével és adatvédelemmel kapcsolatos jogszabályok ismerete,
* nyitottság civil együttműködések és részvételiség iránt,
* önálló munkavégzési képesség,
* szóbeli kommunikációban jártasság,
* írásbeli kommunikációs jártasság,
* nagy teherbírás.

### Előnyt jelent:

* közigazgatási (kiemelten: a fővárosnál vagy más önkormányzatnál szerzett) tapasztalat,
* nagy munkaszervezetben szerzett munkatapasztalat,
* civil szervezetekkel, illetve társadalmi részvétellel kapcsolatos tapasztalat.

### Amit kínálunk:

* illetmény és egyéb juttatások: a közszolgálati tisztviselőkről szóló 2011. évi CXCIX. törvény, valamint a 65/2013. (IX. 18.) Főv. Kgy. rendelet előírásai alapján történik,
* kiemelkedő juttatási csomag,
* hibrid (irodai és otthoni) munkavégzés,
* stabil, családbarát munkahely,
* egy társadalmilag releváns ügyért való munka,
* szakmailag elhivatott, fiatalos, dinamikus csapat,
* folyamatos képzési, fejlődési lehetőség.

### Csatolandó iratok:

* részletes szakmai önéletrajz, valamint motivációs levél,
* a végzettséget, szakképesítést igazoló bizonyítványok másolata (ennek hiánya esetén a jelentkezés érvénytelennek tekintendő),
* továbbá arra vonatkozó – aláírásával ellátott - nyilatkozata, hogy a benyújtott önéletrajzában és mellékleteiben foglalt személyes adatainak a kiválasztási eljárással összefüggésben szükséges kezeléséhez hozzájárul (ennek hiánya esetén a jelentkezés érvénytelennek tekintendő).

A csatolandó nyilatkozat és a vonatkozó adatkezelési tájékoztató megtalálható: einfoszab.budapest.hu/Tevékenységre, működésre vonatkozó adatok/Adatvédelem, közérdekű adatok igénylése/Adatkezelési tájékoztatók/Adatkezelési tájékoztató Budapest Főváros Főpolgármesteri Hivatalhoz álláshirdetésre, pályázatra jelentkezők vagy aktuális álláshirdetés, pályázat hiányában munkát kereső jelentkezők részére menüpont alatt.

**Jelentkezési határidő:** 2024. július 15. 12:00

**Az állás betöltésének várható időpontja:** a meghirdetett munkakör az elbírálást követően legkorábban 2024. augusztus 01-től betölthető.

**Foglalkoztatás jellege:** részmunkaidő.

**A munkavégzés helye:**

Budapest Főváros Főpolgármesteri Hivatal, 1052 Budapest, Városház u. 9-11.

A jelentkezést a Főpolgármesteri Hivatal Humánerőforrás-menedzsment Főosztálya (1052 Budapest, Városház u. 9-11.) részére vagy a karrier@budapest.hu címre szíveskedjen eljuttatni.

A jelentkezésen kérjük feltüntetni: ***„társadalmi együttműködési jogi referens”****.*